title: Регламент за изпълнение (ЕС) № 1373/2013 на Комисията от 19 декември 2013 година за определяне на подробни правила за прилагане на режима на лицензии за износ в сектора на свинското месо

text:
               20.12.2013

               BG

               Официален вестник на Европейския съюз

               L 346/29

         РЕГЛАМЕНТ ЗА ИЗПЪЛНЕНИЕ (ЕС) № 1373/2013 НА КОМИСИЯТА
   от 19 декември 2013 година
   за определяне на подробни правила за прилагане на режима на лицензии за износ в сектора на свинското месо
   (кодифициран текст)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 161, параграф 3, член 170, първа алинея и член 192, параграф 2, във връзка с член 4 от него,
   като има предвид, че:

               (1)

               Регламент (ЕО) № 1518/2003 на Комисията от 28 август 2003 г. за определяне на подробни правила за прилагане на режима на износни лицензии в сектора на свинското месо (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.

               (2)

               Необходимо е да се установят специфични правила за приложение на този режим на лицензии за износ в сектора на свинското месо и да се предвидят преди всичко разпоредби за представяне на заявленията, както и за данните, които трябва да бъдат вписани в заявленията и лицензиите, като едновременно с това се допълни Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (4).

               (3)

               За да се осигури ефикасно управление на режима на лицензии за износ, е необходимо да се определи стойността на гаранцията, свързана с лицензиите за износ в рамките на този режим. Предвид риска от спекулации, присъщ на този режим в сектора на свинското месо, лицензиите за износ не трябва да са прехвърлими и следва да бъдат установени точни условия относно достъпа на операторите до въпросния режим.

               (4)

               В съответствие с член 169 от Регламент (ЕО) № 1234/2007, следва да бъде осигурено спазването на задълженията, произтичащи от споразуменията, сключени по силата на член 218 от Договора относно обема на износа, посредством лицензии за износ. Необходимо е при това положение да се изготви подробна рамка на подаването на заявленията и издаването на лицензиите.

               (5)

               Освен това е целесъобразно уведомяването за решенията, свързани със заявленията за издаване на лицензии за износ, да се извършва след определен срок за размисъл. Този срок следва да позволи на Комисията да прецени заявените количества, както и свързаните с тях разходи, и да предвиди при необходимост специфични мерки, приложими преди всичко спрямо висящите заявления. В интерес на операторите е необходимо да се предвиди заявленията за издаване на лицензии да могат да бъдат оттегляни след определянето на коефициента на приемане.

               (6)

               За да може да управлява тази система, Комисията трябва да има съвсем точна информация относно подадените заявления за издаване на лицензии и използването на издадените лицензии. С цел по-добра административна ефикасност, държавите-членки трябва да използват информационните системи в съответствие с Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите-членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (5).

               (7)

               Удачно е да се позволи, по искане на оператора, незабавното издаване на лицензии за заявленията, отнасящи се до количества, равни или по-малки от 25 тона. В този случай лицензиите не трябва да бъдат подчинени на специфичните мерки, взети от Комисията.

               (8)

               За да се осигури много точно управление на количествата, предвидени за износ, е целесъобразно да се направи изключение от правилата за толеранса, предвидени в Регламент (ЕО) № 376/2008.

               (9)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Всеки износ на продукти от сектора на свинското месо, за който е поискано възстановяване при износ, е подчинен на представянето на лицензия за износ с предварително фиксиране на възстановяването.
   Член 2
   1.   Лицензиите за износ са валидни деветдесет дни, считано от датата на тяхното действително издаване по смисъла на член 22, параграф 2 от Регламент (ЕО) № 376/2008.
   2.   Заявленията за издаване на лицензии и лицензиите съдържат в раздел 15 описанието на продукта и в раздел 16 – дванадесетцифровия код на продукта от номенклатурата на селскостопанските продукти, приложима за възстановяване при износ.
   3.   Категориите продукти, посочени в член 13, параграф 1, втора алинея от Регламент (ЕО) № 376/2008, както и сумата на гаранцията за лицензиите за износ са посочени в приложение I.
   4.   Заявленията за издаване на лицензии и лицензиите за износ съдържат, в раздел 20, поне вписванията, изброени в приложение II.
   Член 3
   1.   Заявленията за издаване на лицензии за износ се подават пред компетентните органи от понеделник до петък всяка седмица.
   2.   Заявителят за издаване на лицензия за износ e физическо или юридическо лице, което в момента на подаване на заявлението е в състояние да представи доказателство, удовлетворяващо компетентните органи на държавите-членки, че извършва търговска дейност в сектора на свинското месо от поне дванадесет месеца. Независимо от това търговеците на дребно или ресторантите, които продават продуктите си на крайния потребител, не могат да подават такива заявления.
   3.   Лицензиите за износ се издават в срядата, която следва периода, посочен в параграф 1, при условие че междувременно Комисията не е взела специфичните мерки, посочени в параграф 4.
   4.   Когато издаването на лицензии за износ биха могли да причинят превишаване на наличните бюджетни суми или съществува опасност да бъдат изчерпани максималните количества, които могат да бъдат изнесени с възстановяване при износа по време на въпросния период, предвид ограниченията упоменати в член 169 от Регламент (ЕО) № 1234/2007, или когато издаването на лицензии за износ не би позволило износа да продължи през остатъка от периода, Комисията може:

               а)

               да определи единен процент за приемане на исканите количества;

               б)

               да отхвърли заявленията, за които все още не са издадени лицензии за износ;

               в)

               да прекрати временно приемането на заявления за издаване на лицензии за износ за период от не повече от пет работни дни, при условие за предвиждане на възможност за временно прекратяване за по-дълъг период, решението, за което се взема съобразно процедурата, посочена в член 195, параграф 2 от Регламент (ЕО) № 1234/2007.

         При обстоятелствата, предвидени в буква в) от първа алинея, заявленията за издаване на лицензии за износ, подадени по време на периода на временно прекратяване, се считат за невалидни.
   Мерките, предвидени в първа алинея, могат да бъдат прилагани или приспособявани съобразно категорията продукти и местоназначението им.
   5.   Мерките, предвидени в параграф 4, могат да се предприемат и когато заявленията за лицензии за износ се отнасят до количества, които превишават или могат да превишат нормалните налични количества за едно местоназначение, и когато издаването на заявените лицензии за износ биха породили риск от спекулации, изкривявания на конкуренцията между икономическите субекти или нарушаване на търговията, за която става въпрос или на вътрешния пазар.
   6.   В случая когато заявените количества са отхвърлени или намалени, гаранцията се освобождава незабавно за цялото количество, за което не е одобрено заявление.
   7.   Чрез дерогация от параграф 3, в случай че бъде определен единен процент за приемане, по-нисък от 80 %, лицензията за износ се издава най-късно единадесет работни дни след публикуването на въпросния процент в Официален вестник на Европейския съюз. В рамките на десет работни дни след това публикуване операторът може:

               а)

               или да оттегли заявлението си, като в този случай гаранцията се освобождава незабавно;

               б)

               или да поиска незабавното издаване на лицензията за износ, като в този случай компетентният орган я издава незабавно, но не по-рано от деня за издаване на лицензии през въпросната седмица.

         8.   Чрез дерогация от параграф 3 Комисията може да определи друг ден освен срядата за издаване на лицензиите за износ, когато не е възможно да се спази този ден.
   Член 4
   1.   По искане от страна на оператора заявленията за издаване на лицензии за износ, отнасящи се до количество по-малко или равно на 25 тона продукти, не са подчинени на специфичните мерки, посочени в член 3, параграф 4, и лицензиите за износ, за които са подадени заявления, се издават незабавно.
   В тези случаи, въпреки член 2, параграф 1, срокът на валидност на лицензиите се ограничава до пет работни дни от техния действителен ден на издаване по смисъла на член 22, параграф 2 от Регламент (ЕО) № 376/2008 и раздел 20 на заявленията за лицензии и на лицензиите показва едно от вписванията изброени в приложение III.
   2.   Комисията може, при необходимост, да преустанови приложението на настоящия член.
   Член 5
   Лицензиите за износ са непрехвърлими.
   Член 6
   1.   Изнесеното количество, в рамките на толеранса, посочен в член 7, параграф 4 от Регламент (ЕО) № 376/2008, не дава правото на изплащане на възстановяване при износ.
   2.   Раздел 22 на лицензията съдържа поне едно от вписванията изброени в приложение IV.
   Член 7
   1.   До петък всяка седмица държавите-членки уведомяват Комисията за следното:

               а)

               заявленията за издаване на лицензии за износ, посочени в член 1, подадени от понеделник до петък на текущата седмица, като посочват дали те попадат в рамките на член 4, или не;

               б)

               количествата, за които предната сряда са издадени лицензии за износ, с изключение на лицензиите, издадени незабавно в рамките на член 4;

               в)

               количествата, за които са оттеглени заявленията за издаване на лицензии за износ, в случая, посочен в член 3, параграф 7, през предишната седмица.

         2.   Уведомяването за заявленията, посочени в параграф 1, буква а), трябва да съдържа:

               а)

               количеството, в тегло на продукта, за всяка категория, посочена в член 2, параграф 3;

               б)

               разбивката по местоназначение на количеството за всяка категория в случая, когато размерът на възстановяването при износ е диференциран съобразно местоназначението;

               в)

               приложимия размер на възстановяването при износ;

               г)

               общата сума на възстановяването при износ в евро, предварително определена по категория.

         3.   Държавите-членки уведомяват Комисията всеки месец, след изтичане срока на валидност на лицензията за износ, за броя неизползвани лицензии за износ.
   4.   Уведомленията, посочени в настоящия регламент, включително уведомленията „няма“, се извършват в съответствие с Регламент (ЕО) № 792/2009.
   Член 8
   Регламент (ЕО) № 1518/2003 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение VI.
   Член 9
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 217, 29.8.2003 г., стр. 35.

      (3)  Вж. приложение V.

      (4)  ОВ L 114, 26.4.2008 г., стр. 3.

      (5)  ОВ L 228, 1.9.2009 г., стр. 3.

      ПРИЛОЖЕНИЕ I

                  Код на продукта от номенклатурата на селскостопанските продукти за възстановявания за износ (1)

                  Категория

                  Съотношение на гаранцията (EUR/100 kg) Нетно тегло

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Регламент (ЕИО) № 3846/87 на Комисията Сектор 6 (ОВ L 366, 24.12.1987 г., стр. 1).

      ПРИЛОЖЕНИЕ II

         Вписвания, посочени в член 2, параграф 4

                  —

                  :

                  На български език

                  :

                  Регламент за изпълнение (ЕС) № […]

                  —

                  :

                  На испански език

                  :

                  Reglamento de Ejecución (UE) no […]

                  —

                  :

                  На чешки език

                  :

                  Prováděcí nařízení (EU) č. […]

                  —

                  :

                  На датски език

                  :

                  Gennemførelsesforordning (EU) nr. […]

                  —

                  :

                  На немски език

                  :

                  Durchführungsverordnung (EU) Nr. […]

                  —

                  :

                  На естонски език

                  :

                  Rakendusmäärus (EL) nr […]

                  —

                  :

                  На гръцки език

                  :

                  Εκτελεστικός κανονισμός (ΕΕ) αριθ. […]

                  —

                  :

                  На английски език

                  :

                  Implementing Regulation (EU) No […]

                  —

                  :

                  На френски език

                  :

                  Règlement d’exécution (UE) no […]

                  —

                  :

                  На хърватски език

                  :

                  Provedbena uredba (EU) br. […]

                  —

                  :

                     На италиански език

                  :

                  Regolamento di esecuzione (UE) n. […]

                  —

                  :

                  На латвийски език

                  :

                  Īstenošanas regula (ES) Nr. […]

                  —

                  :

                  На литовски език

                  :

                  Įgyvendinimo reglamentas (ES) Nr. […]

                  —

                  :

                  На унгарски език

                  :

                  …/…/EU végrehajtási rendelet

                  —

                  :

                  На малтийски език

                  :

                  Regolament ta’ Implimentazzjoni (UE) Nru […]

                  —

                  :

                  На нидерландски език

                  :

                  Uitvoeringsverordening (EU) nr. […]

                  —

                  :

                  На полски език

                  :

                  Rozporządzenie wykonawcze (UE) nr […]

                  —

                  :

                  На португалски език

                  :

                  Regulamento de Execução (UE) n.o […]

                  —

                  :

                  На румънски език

                  :

                  Regulamentul de punere în aplicare (UE) nr. […]

                  —

                  :

                  На словашки език

                  :

                  Vykonávacie nariadenie (EÚ) č. […]

                  —

                  :

                  На словенски език

                  :

                  Izvedbena uredba (EU) št. […]

                  —

                  :

                  На финландски език

                  :

                  Täytäntöönpanoasetus (EU) N:o […]

                  —

                  :

                  На шведски език

                  :

                  Genomförandeförordning (EU) nr […]

      ПРИЛОЖЕНИЕ III

         Вписвания, посочени в член 4, параграф 1, втора алинея

                  —

                  :

                  На български език

                  :

                  Лицензия, валидна пет работни дни

                  —

                  :

                  На испански език

                  :

                  Certificado válido durante cinco días hábiles

                  —

                  :

                  На чешки език

                  :

                  Licence platná pět pracovních dní

                  —

                  :

                  На датски език

                  :

                  Licens, der er gyldig i fem arbejdsdage

                  —

                  :

                  На немски език

                  :

                  Fünf Arbeitstage gültige Lizenz

                  —

                  :

                  На естонски език

                  :

                  Litsents kehtib viis tööpäeva

                  —

                  :

                  На гръцки език

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  На английски език

                  :

                  Licence valid for five working days

                  —

                  :

                  На френски език

                  :

                  Certificat valable cinq jours ouvrables

                  —

                  :

                  На хърватски език

                  :

                  Dozvola vrijedi pet radnih dana

                  —

                  :

                  На италиански език

                  :

                  Titolo valido cinque giorni lavorativi

                  —

                  :

                  На латвийски език

                  :

                  Licences derīguma termiņš ir piecas darbdienas

                  —

                  :

                  На литовски език

                  :

                  Licencijos galioja penkias darbo dienas

                  —

                  :

                  На унгарски език

                  :

                  Öt munkanapig érvényes tanúsítvány

                  —

                  :

                  На малтийски език

                  :

                  Liċenza valida għal ħamest ijiem tax-xogħol

                  —

                  :

                  На нидерландски език

                  :

                  Certificaat met een geldigheidsduur van vijf werkdagen

                  —

                  :

                  На полски език

                  :

                  Pozwolenie ważne pięć dni roboczych

                  —

                  :

                  На португалски език

                  :

                  Certificado de exportação válido durante cinco dias úteis

                  —

                  :

                  На румънски език

                  :

                  Licență valabilă timp de cinci zile lucrătoare

                  —

                  :

                  На словашки език

                  :

                  Licencia platí päť pracovných dní

                  —

                  :

                  На словенски език

                  :

                  Dovoljenje velja 5 delovnih dni

                  —

                  :

                  На финландски езиk

                  :

                  Todistus on voimassa viisi työpäivää

                  —

                  :

                  На шведски език

                  :

                  Licensen är giltig fem arbetsdagar

      ПРИЛОЖЕНИЕ IV

         Вписвания, посочени в член 6, параграф 2

                  —

                  :

                  На български език

                  :

                  Възстановяване, валидно за […] тона (количество, за което е издадена лицензията).

                  —

                  :

                  На испански език

                  :

                  Restitución válida por […] toneladas (cantidad por la que se expida el certificado).

                  —

                  :

                  На чешки език

                  :

                  Náhrada platná pro […] tun (množství, pro které je licence vydána).

                  —

                  :

                  На датски език

                  :

                  Restitutionen omfatter […] t (den mængde, licensen vedrører).

                  —

                  :

                  На немски език

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  На естонски език

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  На гръцки език

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  На английски език

                  :

                  Refund valid for […] tonnes (quantity for which the licence is issued).

                  —

                  :

                  На френски език

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  На хърватски език

                  :

                  Subvencija vrijedi za […] tona (količina za koju je izdana dozvola).

                  —

                  :

                  На италиански език

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  На латвийски език

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  На литовски език

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  На унгарски език

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  На малтийски език

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  На нидерландски език

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  На полски език

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  На португалски език

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  На румънски език

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  На словашки език

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  На словенски език

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  На финландски език

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  На шведски език

                  :

                  Ger rätt till exportbidrag för […] ton (den kvantitet för vilken licensen utfärdats).

      ПРИЛОЖЕНИЕ V

         Отмененият регламент и списък на неговите последователни изменения

                  Регламент (ЕО) № 1518/2003 на Комисията
                  (ОВ L 217, 29.8.2003 г., стр. 35).

                  Регламент (ЕО) № 130/2004 на Комисията
                  (ОВ L 19, 27.1.2004 г., стр. 14).

                  Регламент (ЕО) № 1361/2004 на Комисията
                  (ОВ L 253, 29.7.2004 г., стр. 9).

                  Регламент (ЕО) № 1713/2006 на Комисията
                  (ОВ L 321, 21.11.2006 г., стр. 11).

                  Единствено член 12

                  Регламент (ЕС) № 557/2010 на Комисията
                  (ОВ L 159, 25.6.2010 г., стр. 13).

                  Единствено член 1

                  Регламент (ЕС) № 519/2013 на Комисията
                  (ОВ L 158, 10.6.2013 г., стр. 74).

                  Единствено точка 6.Ж.2 от приложението

      ПРИЛОЖЕНИЕ VI

         Таблица на съответствието

                  Регламент (ЕО) № 1518/2003

                  Настоящият регламент

                  Член 1

                  Член 1

                  Член 2, параграф 1, първа алинея

                  Член 2, параграф 1

                  Член 2, параграф 1, втора алинея

                  —

                  Член 2, параграфи 2 и 3

                  Член 2, параграфи 2 и 3

                  Член 2, параграф 4, встъпителни думи

                  Член 2, параграф 4

                  Член 2, параграф 4, първо до единадесето тире

                  Приложение II

                  Член 3, параграфи 1 до 4

                  Член 3, параграфи 1 до 4

                  Член 3, параграф 4a

                  Член 3, параграф 5

                  Член 3, параграф 5

                  Член 3, параграф 6

                  Член 3, параграф 6

                  Член 3, параграф 7

                  Член 3, параграф 7

                  Член 3, параграф 8

                  Членове 4 and 5

                  Членове 4 и 5

                  Член 6, параграф 1

                  Член 6, параграф 1

                  Член 6, параграф 2, встъпителни думи

                  Член 6, параграф 2

                  Член 6, параграф 2, първо до единадесето тире

                  Приложение IV

                  Член 7

                  Член 7

                  Член 8

                  —

                  —

                  Член 8

                  Член 9

                  Член 9

                  Приложение I

                  Приложение I

                  Приложение Ia

                  Приложение III

                  Приложение III

                  —

                  Приложение IV

                  —

                  —

                  Приложение V

                  —

                  Приложение VI


title: Регламент за изпълнение (ЕС) № 739/2011 на Комисията от 27 юли 2011 година за изменение на приложение I към Регламент (ЕО) № 854/2004 на Европейския парламент и на Съвета за определяне на специфичните правила за организирането на официален контрол върху продуктите от животински произход, предназначени за човешка консумация  Текст от значение за ЕИП

text:
               28.7.2011

               BG

               Официален вестник на Европейския съюз

               L 196/3

         РЕГЛАМЕНТ ЗА ИЗПЪЛНЕНИЕ (ЕС) № 739/2011 НА КОМИСИЯТА
   от 27 юли 2011 година
   за изменение на приложение I към Регламент (ЕО) № 854/2004 на Европейския парламент и на Съвета за определяне на специфичните правила за организирането на официален контрол върху продуктите от животински произход, предназначени за човешка консумация
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 17, параграф 1 от него,
   като има предвид, че:

               (1)

               С Регламент (ЕО) № 854/2004 се определят специфичните правила за организирането на официален контрол върху продуктите от животински произход, предназначени за човешка консумация. По-специално в редица разпоредби във връзка с проверките на месо в раздел I, глава II, части Б, Г и Е, в раздел II, глави I и V, както и в раздел III, глава II от приложение I към посочения регламент се прави позоваване на заболявания, посочени в списъци А и Б на Световната организация за здравеопазване на животните (OIE).

               (2)

               Системата на OIE за категоризиране и изброяване на болестите бе променена, като списъци А и Б бяха заменени с един-единствен списък на OIE. Освен това понастоящем законодателството на Съюза е в съответствие с препоръките на OIE. В резултат повечето позовавания към посочените списъци са излишни. Поради това е целесъобразно съответните разпоредби в раздели I, II и III от приложение I към посочения регламент да бъдат изменени, като при извършване на предкланичен или следкланичен преглед или на друга инспекционна дейност се прави позоваване на заболяванията по животните, попадащи в обхвата на законодателството на Съюза, освен когато позоваването е към непознато понастоящем заболяване с произход от трети държави.

               (3)

               С Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2) се предвижда, че продуктите от животински произход трябва да бъдат получени от животни, които не идват от стопанство, предприятие, територия или част от територия, които подлежат на съответни ветеринарно-санитарни ограничения. В приложение I от посочената директива са изброени законодателните актове на Съюза, в които се съдържат мерки за борба с някои болести по животните, които са от значение за търговията с продукти от животински произход. С оглед на последователността търговията с продукти от животински произход следва да бъде ограничавана единствено поради причини, свързани със здравето на животните, въз основа на изброените в приложение I законодателни актове на Съюза.

               (4)

               В съответствие с част Д от приложение II към Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (3), салмонела следва да отсъства в 25 g прясно пилешко месо, което се пуска на пазара за консумация от човека. Съгласно посочената част обаче този критерий не се прилага за прясно пилешко месо, предназначено за промишлена топлинна обработка или друга обработка с цел унищожаване на салмонелата. В раздел II, глава V, точка 2 от приложение I към Регламент (ЕО) № 854/2004 се предвижда, че официалният ветеринарен лекар може да наложи изисквания към използването на определен вид месо. За да се позволи официалният ветеринарен лекар да може да налага извършване на промишлена топлинна обработка или друга обработка с цел унищожаване на салмонелата, раздел II, глава V точка 2 следва да бъде изменена.

               (5)

               Приложение I към Регламент (ЕО) № 854/2004 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 854/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2011 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 206.

      (2)  ОВ L 18, 23.1.2003 г., стр. 11.

      (3)  ОВ L 325, 12.12.2003 г., стр. 1.

      ПРИЛОЖЕНИЕ
      Приложение I към Регламент (ЕО) № 854/2004 се изменя, както следва:

                  1.

                  В раздел I глава II се изменя, както следва:

                              а)

                              в част Б, точка 2, буква б) се заменя със следното:

                                          „б)

                                          наличие на някакво състояние, което може да се отрази неблагоприятно на здравето на хората или животните, като се обърне специално внимание на откриването на зоонози и заболявания по животните, за които са установени ветеринарно-санитарни правила в законодателството на Съюза.“;

                              б)

                              в част Г точка 1 се заменя със следното:

                                          „1.

                                          Кланичните трупове и придружаващите ги вътрешни органи трябва да се подложат на следкланичен преглед незабавно след като животните са заклани. Всички външни повърхности трябва да бъдат визуално проверени. За целта може да е необходима минимална манипулация на труповете и вътрешностите или специални технически средства. Специално внимание трябва да се обръща на откриването на зоонози и заболявания по животните, за които са установени ветеринарно-санитарни правила в законодателството на Съюза. Скоростта на движение на кланичната линия и броят на персонала трябва да са такива, че да осигурят възможност за правилно провеждане на прегледа.“;

                              в)

                              в част Е, точка 1, буква г) се заменя със следното:

                                          „г)

                                          откриването на заболявания по животните, за които са установени ветеринарно-санитарни правила в законодателството на Съюза.“

                  2.

                  Раздел II се изменя, както следва:

                              а)

                              в глава I точка 4 се заменя със следното:

                                          „4.

                                          Когато по време на извършването на предкланичен преглед или следкланичен преглед, или друга инспекционна дейност официалният ветеринарен лекар има съмнения за наличието на инфекциозен агент от заболявания по животните, за които са установени ветеринарно-санитарни правила в законодателството на Съюза, той трябва по целесъобразност да уведоми компетентния орган и двамата заедно трябва да вземат всички необходими действия и предпазни мерки в съответствие с приложимото законодателство на Съюза, за да се предотврати възможно разпространение на инфекциозния агент.“;

                              б)

                              глава V се изменя, както следва:

                                          i)

                                          точка 1, буква д) се заменя със следното:

                                                      „д)

                                                      е получено от животни, засегнати от заболявания по животните, за които са установени ветеринарно-санитарни правила в законодателството на Съюза, посочено в приложение I към Директива 2002/99/ЕО на Съвета (1), с изключение на случаите, в които месото е получено при спазване на предвидените в това законодателство специални изисквания, освен ако в раздел IV не е предвидено друго;

                                          ii)

                                          точка 2 се заменя със следното:

                                                      „2.

                                                      Официалният ветеринарен лекар може да наложи изисквания към използването на месото, получено от животни, които:

                                                                  а)

                                                                  са били заклани неотложно извън пределите на кланицата, или

                                                                  б)

                                                                  произхождат от стада, месото от които ще се подлага на обработка в съответствие с част Д от приложение II към Регламент (ЕО) № 2160/2003, преди да бъде пуснато на пазара.“

                  3.

                  В раздел III, глава II, точка 3, букви д) и е) се заменят със следното:

                              „д)

                              в случай на огнище на заболявания по животните, за които са установени ветеринарно-санитарни правила в законодателството на Съюза. Това засяга животните, възприемчиви към конкретното заболяване, за което става въпрос, с произход от конкретния регион по смисъла на член 2 от Директива 64/432/ЕИО на Съвета (2);

                              е)

                              когато е необходим по-строг контрол, за да се вземат предвид възникващи заболявания или конкретни заболявания, включени в списъка на OIE.

         (1)  ОВ L 18, 23.1.2003 г., стр. 11.“;

         (2)  ОВ 121, 29.7.1964 г., стр. 1977/64.“


title: Регламент (ЕС) № 234/2011 на Комисията от 10 март 2011 година за прилагане на Регламент (ЕО) № 1331/2008 на Европейския парламент и на Съвета за установяване на обща разрешителна процедура за добавките в храните, ензимите в храните и ароматизантите в храните  Текст от значение за ЕИП

text:
               11.3.2011

               BG

               Официален вестник на Европейския съюз

               L 64/15

         РЕГЛАМЕНТ (ЕС) № 234/2011 НА КОМИСИЯТА
   от 10 март 2011 година
   за прилагане на Регламент (ЕО) № 1331/2008 на Европейския парламент и на Съвета за установяване на обща разрешителна процедура за добавките в храните, ензимите в храните и ароматизантите в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (1), и по-специално член 9, параграф 1 от него,
   след консултация с Европейския орган за безопасност на храните в съответствие с член 9, параграф 2 от Регламент (ЕО) № 1331/2008,
   като има предвид, че:

               (1)

               С Регламент (ЕО) № 1331/2008 се установяват процедурните правила за актуализация на списъците с вещества, чието предлагане на пазара е разрешено в Съюза съгласно Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (2), Регламент (ЕО) № 1332/2008 на Европейския парламент и на Съвета от 16 декември 2008 г. относно ензимите в храните (3) и Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни (4) (наричани по-долу „секторни законодателни актове в областта на храните“).

               (2)

               Съгласно член 9 от Регламент (ЕО) № 1331/2008 Комисията приема мерките по прилагане относно съдържанието, изготвянето и представянето на заявления за актуализация на списъците на Съюза в съответствие с всеки отделен секторен законодателен акт в областта на храните, правилата за проверка на валидността на заявленията и вида информация, която трябва да бъде включена в становището на Европейския орган по безопасност на храните (наричан по-долу „Органът“).

               (3)

               Необходимо е, за да бъдат актуализирани списъците, да се провери дали употребата на веществото отговаря на общите и специалните условия за употреба, предвидени в съответните секторни законодателни актове в областта на храните.

               (4)

               На 9 юли 2009 г. Органът прие научно становище относно изискванията за данните за оценка на заявленията за добавки в храните (5). Тези данни следва да се предоставят при подаване на заявление за употреба на нова добавка в храните. При подаване на заявление за изменение на условията за употреба на вече разрешена добавка в храните или за изменение на спецификациите на вече разрешена добавка в храните изискваните за оценката на риска данни може да не се изискват, ако заявителят предостави обосновка за това.

               (5)

               На 23 юли 2009 г. Органът прие научно становище относно изискванията за данните за оценка на заявленията за ензими в храните (6). Тези данни следва да се предоставят при подаване на заявление за употреба на нов ензим в храните. При подаване на заявление за изменение на условията за употреба на вече разрешен ензим в храните или за изменение на спецификациите на вече разрешен ензим в храните изискваните за оценката на риска данни може да не се изискват, ако заявителят предостави обосновка за това.

               (6)

               На 19 май 2010 г. Органът прие научно становище относно изискванията за данните за оценка на риска при ароматизантите за влагане във или върху храни (7). Тези данни следва да се предоставят при подаването на заявление за употреба на нов ароматизант. При подаване на заявление за изменение на условията за употреба на вече разрешен ароматизант или за изменение на спецификациите на вече разрешен ароматизант изискваните за оценката на риска данни може да не се изискват, ако заявителят предостави обосновка за това.

               (7)

               Важно е токсикологичните изследвания да се извършват по определен стандарт. Ето защо следва да се спазва Директива 2004/10/ЕО на Европейския парламент и на Съвета от 11 февруари 2004 г. относно хармонизиране на законовите, подзаконовите и административните разпоредби, свързани с прилагането на принципите на добра лабораторна практика и верифицирането на тяхното прилагане при изпитвания на химически вещества (8). Когато такива изследвания се провеждат извън територията на Съюза, следва да се спазват „Правилата на ОИСР за добра лабораторна практика“ (ЛДП) (ОИСР, 1998 г.) (9).

               (8)

               Употребата на добавки и ензими в храните следва да бъде винаги технологично обоснована. За добавките в храните заявителите следва също така да обяснят защо технологичният ефект не може да бъде постигнат с никакви други икономически и технологично осъществими методи.

               (9)

               Употребата на веществото следва да бъде разрешена, ако тя не заблуждава потребителя. Заявителите следва да обяснят, че исканата употреба не заблуждава потребителя. За добавките в храните предимствата и ползите за потребителите също следва да бъдат обяснени.

               (10)

               Без да се засягат разпоредбите на член 9 от Регламент (ЕО) № 1332/2008, на член 19 от Регламент (ЕО) № 1333/2008 и на член 13 от Регламент (ЕО) № 1334/2008, Комисията следва да проверява валидността на заявлението и това, дали то попада в приложното поле на съответния секторен законодателен акт в областта на храните. Когато е подходящо, следва да се вземат предвид съветите на Органа относно целесъобразността на предоставените данни за оценка на риска. Подобна проверка не следва да води до забавяне на оценката на заявлението.

               (11)

               Предоставената в становището на Органа информация следва да е достатъчна, за да се определи дали разрешаването на предложената употреба на веществото е безопасно за потребителите. Това включва заключения относно токсичността на веществото, когато е целесъобразно, и по възможност определяне на допустим дневен прием, изразен в цифри с подробности относно оценката на хранителната експозиция за всички категории храни, включително експозицията на уязвимите групи потребители.

               (12)

               Заявителят следва също така да вземе предвид установените от Органа подробни насоки относно изискваните данни за оценка на риска (Бюлетин на ЕОБХ (10).

               (13)

               В настоящия регламент са взети предвид съвременните научно-технически познания. Комисията може да преразглежда настоящия регламент с оглед на развитията в тази област и на публикацията на редактирани или допълнителни научни насоки от страна на Органа.

               (14)

               Практическите правила, свързани със заявленията за разрешение на добавки в храните, ензими в храните и ароматизанти, като адреси, лица за контакт, предаване на документи и т.н., следва да бъдат предоставени в отделно съобщение на Комисията и/или на Органа.

               (15)

               Необходимо е да се предвиди период от време, през който заявителите да имат възможността да се съобразят с разпоредбите на настоящия регламент.

               (16)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   ГЛАВА I

      ОБЩИ РАЗПОРЕДБИ

   Член 1
   Приложно поле
   Настоящият регламент се прилага за заявленията, посочени в член 3, параграф 1 от Регламент (ЕО) № 1331/2008 за установяване на обща разрешителна процедура за добавките в храните, ензимите в храните и ароматизантите в храните.
   ГЛАВА II

      СЪДЪРЖАНИЕ, ИЗГОТВЯНЕ И ПРЕДСТАВЯНЕ НА ЗАЯВЛЕНИЕ

   Член 2
   Съдържание на заявлението
   1.   Заявлението, посочено в член 1, се състои от:

               а)

               писмо;

               б)

               техническо досие;

               в)

               резюме на досието.

         2.   Писмото, посочено в параграф 1, буква а), се изготвя в съответствие с образеца в приложението.
   3.   Техническото досие, посочено в параграф 1, буква б), съдържа:

               а)

               административните данни, посочени в член 4;

               б)

               изискваните данни за оценка на риска, посочени в членове 5, 6, 8 и 10; и

               в)

               изискваните данни за управление на риска, посочени в членове 7, 9 и 11.

         4.   При подаване на заявление за изменение на условията на употреба на вече разрешена добавка в храните, ензим в храните или ароматизант може да не се изискват всички данни, посочени в членове 5—11. Заявителят представя проверяема обосновка защо предложените промени не засягат резултатите от съществуващата оценка на риска.
   5.   При подаване на заявление за изменение на спецификациите на вече разрешена добавка в храните, ензим в храните или ароматизант:

               а)

               данните могат да са ограничени до обосновката за искането и промените в спецификацията;

               б)

               заявителят представя проверяема обосновка защо предложените промени не засягат резултатите от съществуващата оценка на риска.

         6.   В резюмето на досието, посочено в параграф 1, буква в), се включва мотивирано изявление, че употребата на продукта отговаря на условията, установени във:

               а)

               член 6 от Регламент (ЕО) № 1332/2008; или

               б)

               членове 6, 7 и 8 от Регламент (ЕО) № 1333/2008; или

               в)

               член 4 от Регламент (ЕО) № 1334/2008.

         Член 3
   Изготвяне и представяне
   1.   Заявленията се изпращат на Комисията. Заявителят взема предвид практическите насоки за подаване на заявления, предоставени от Комисията (на уебсайта на Генерална дирекция „Здравеопазване и потребители“ (11).
   2.   Срокът за подаване на заявления за изготвянето на списъка на Съюза с ензими в храните, както е посочено в член 17 от Регламент (ЕО) № 1332/2008, е 24 месеца след началната дата на прилагане на мерките по прилагане, установени с настоящия регламент.
   Член 4
   Административни данни
   Административните данни, посочени в член 2, параграф 3, буква а), включват:

               а)

               наименованието на заявителя (дружество, организация и т.н.), неговия адрес и данни за контакт;

               б)

               наименованието на производителя(ите) на веществото, ако е различно от това на заявителя, неговия(техния) адрес и данни за контакт;

               в)

               името на лицето, отговарящо за досието, неговия адрес и данни за контакт;

               г)

               датата на подаване на досието;

               д)

               вида на заявлението, т.е. дали се отнася за добавка в храните, за ензим в храните или за ароматизант;

               е)

               когато е приложимо, химичното наименование според номенклатурата на IUPAC;

               ж)

               когато е приложимо, Е-номера на добавката, както е определен в законодателството на Съюза относно добавките в храните;

               з)

               когато е приложимо, позоваване на подобни разрешени ензими в храните;

               и)

               когато е приложимо, FL-номера на ароматичното вещество, както е определен в законодателството на Съюза относно ароматизантите;

               й)

               когато е приложимо, информацията относно разрешения, попадащи в обхвата на Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (12);

               к)

               съдържание на досието;

               л)

               списък на документите и други данни; заявителят посочва броя и заглавията на частите от документацията, предоставена в подкрепа на заявлението; включва се подробен индекс с указване на частите и страниците;

               м)

               списък на частите от досието, които да бъдат третирани като поверителни; заявителите посочват, че желаят тези части да бъдат третирани като поверителни и представят проверяема обосновка за това в съответствие с член 12 от Регламент (ЕО) № 1331/2008.

         Член 5
   Общи разпоредби относно данните, изисквани за оценка на риска
   1.   Досието, представено в подкрепа на заявление за оценка на безопасността на дадено вещество, дава възможност за цялостна оценка на риска за веществото и позволява проверка на това, че веществото не поражда опасност за здравето на потребителите по смисъла на член 6, буква а) от Регламент (ЕО) № 1332/2008, член 6, параграф 1, буква а) от Регламент (ЕО) № 1333/2008 и член 4, буква а) от Регламент (ЕО) № 1334/2008.
   2.   Досието към заявлението включва всички налични данни от значение за целите на оценката на риска (т.е. пълните публикувани текстове на всички цитирани източници, цялостни копия на оригиналните непубликувани изследвания).
   3.   Заявителят взема предвид най-новите насоки, приети или одобрени от Органа, които са налични към момента на подаване на заявлението (Бюлетин на ЕОБХ).
   4.   Предоставя се документацията относно процедурата, която е следвана при събирането на данните, като се включват използваните стратегии за литературно проучване (направените предположения, използваните ключови думи, използваните бази данни, обхванатият времеви период, ограничителните критерии и т.н.) и цялостният резултат от това проучване.
   5.   Стратегията за оценка на безопасността и съответстващата ѝ стратегия на изпитване се описват и обосновават, като се посочват мотивите за включването и изключването на конкретни изследвания и/или информация.
   6.   Отделните данни в суров вид от непубликуваните изследвания и, когато е възможно, от публикуваните изследвания, както и отделните резултати от изследванията се предоставят при поискване от Органа.
   7.   За всяко биологично или токсикологично изследване се посочва ясно дали изпитваният материал отговаря на предложената или съществуващата спецификация. Когато изпитваният материал се различава от тази спецификация, заявителят доказва значението на тези данни за разглежданото вещество.
   Токсикологичните изследвания се провеждат в помещения, които отговарят на изискванията на Директива 2004/10/ЕО, а ако се извършват извън територията на Съюза, се следват „Правилата на ОИСР за добра лабораторна практика“ (ЛДП). Заявителят представя доказателства, че посочените изисквания са спазени. За изследванията, които не са проведени в съответствие със стандартните протоколи, се предоставят тълкувание на данните и обосновка за тяхната целесъобразност за оценката на риска.
   8.   Заявителят предлага цялостно заключение относно безопасността на предложените видове употреба на веществото. Цялостната оценка на потенциалния риск за човешкото здраве се извършва в контекста на познатата или вероятната експозиция на хората.
   Член 6
   Специфични данни, изисквани за оценка на риска при добавките в храните
   1.   Освен данните, които се предоставят съгласно член 5, се предоставя и информация за:

               а)

               идентичността и характеристиките на добавката, включително предложените спецификации и аналитични данни;

               б)

               когато е приложимо, размера на частиците, гранулометричния състав и други химико-физични характеристики;

               в)

               производствения процес;

               г)

               наличието на примеси;

               д)

               стабилността, реакцията и участта ѝ в храните, в които е вложена добавката;

               е)

               когато е приложимо, съществуващите разрешения и оценки на риска;

               ж)

               предложените нормални и максимални нива на употреба в категориите храни, посочени в списъка на Съюза, или в новопредложена категория храни, или в по-конкретна храна, попадаща в една от тези категории;

               з)

               оценка на хранителната експозиция;

               и)

               биологичните и токсикологичните данни.

         2.   Що се отнася до биологичните и токсикологичните данни, посочени в параграф 1, буква и), трябва да са обхванати следните области:

               а)

               токсикокинетика;

               б)

               субхронична токсичност;

               в)

               генотоксичност;

               г)

               хронична токсичност/канцерогенност;

               д)

               репродуктивна токсичност и токсичност за развиващия се организъм.

         Член 7
   Изисквани данни за управление на риска от добавките в храните
   1.   Представеното в подкрепа на дадено заявление досие включва информацията, която е необходима, за да се провери дали съществува основателна технологична необходимост, която не може да бъде удовлетворена с други икономически и технологично осъществими методи, и дали предложената употреба не заблуждава потребителя по смисъла на член 6, параграф 1, букви б) и в) от Регламент (ЕО) № 1333/2008.
   2.   За да се осигури посочената в параграф 1 проверка, се предоставя целесъобразна и удовлетворителна информация за:

               а)

               идентичността и характеристиките на добавката в храните, включително позоваване на съществуващите спецификации;

               б)

               функцията и технологичната необходимост за предложеното ниво за всяка една от категориите храни или продукти, за които се изисква разрешение, както и обяснение, че това не може да бъде постигнато с други икономически и технологично осъществими методи;

               в)

               разследванията за ефикасността на добавката в храните за постигане на желания ефект при предложеното ниво на употреба;

               г)

               предимствата и ползите за потребителите. Заявителят взема предвид изискванията, посочени в член 6, параграф 2 от Регламент (ЕО) № 1333/2008;

               д)

               причината, поради която употребата не заблуждава потребителя;

               е)

               предложените нормални и максимални нива на употреба в категориите храни, посочени в списъка на Съюза, или в новопредложена категория храни, или в по-конкретна храна, попадаща в една от тези категории;

               ж)

               оценката на експозицията въз основа на нормалното и максималното ниво на употреба, предвидени за отделните засегнати категории или продукти;

               з)

               количеството добавка в храните, налично в консумирания от потребителя краен хранителен продукт;

               и)

               аналитичните методи, които позволяват идентифицирането и количественото определяне на добавката или на остатъчните вещества от нея в храната;

               й)

               когато е приложимо, спазването на специалните условия за подсладителите и оцветителите, установени в членове 7 и 8 от Регламент (ЕО) № 1333/2008.

         Член 8
   Специфични данни, изисквани за оценка на риска при ензимите в храните
   1.   Освен данните, които се предоставят съгласно член 5, се предоставя и информация за:

               а)

               наименованието(ята), синонимите, съкращенията и класификацията(ите);

               б)

               ЕС номера на ензима;

               в)

               предложените спецификации, включително произхода;

               г)

               свойствата;

               д)

               връзката с всякакви подобни ензими в храните;

               е)

               изходния материал;

               ж)

               производствения процес;

               з)

               стабилността, реакцията и участта му в храните, в които е вложен ензимът;

               и)

               когато е приложимо, съществуващите разрешения и оценки;

               й)

               предложените видове употреба в храните и, когато е приложимо, предложените нормални и максимални нива на употреба;

               к)

               оценката на хранителната експозиция;

               л)

               биологичните и токсикологичните данни.

         2.   Що се отнася до биологичните и токсикологичните данни, посочени в параграф 1, буква л), трябва да са обхванати следните области:

               а)

               субхронична токсичност;

               б)

               генотоксичност.

         Член 9
   Изисквани данни за управление на риска от ензимите в храните
   1.   Представеното в подкрепа на дадено заявление досие включва информацията, която е необходима, за да се провери дали съществува основателна технологична необходимост и дали предложената употреба не заблуждава потребителя по смисъла на член 6, букви б) и в) от Регламент (ЕО) № 1332/2008.
   2.   За да се осигури посочената в параграф 1 проверка, се предоставя целесъобразна и удовлетворителна информация за:

               а)

               идентичността на ензима в храните, включително позоваване на спецификациите;

               б)

               функцията и технологичната необходимост, включително описание на типичния(те) процес(и), при който(които) ензимът може да бъде влаган в храни;

               в)

               въздействието на ензима в храните върху крайния хранителен продукт;

               г)

               причината, поради която употребата не заблуждава потребителя;

               д)

               предложените нормални и максимални нива на употреба, когато е приложимо;

               е)

               оценката на хранителната експозиция, както е описана от Органа в насоките за ензимите в храните (13).

         Член 10
   Специфични данни, изисквани за оценка на риска при ароматизантите
   1.   Освен данните, които се предоставят съгласно член 5, се предоставя и информация за:

               а)

               производствения процес;

               б)

               спецификациите;

               в)

               когато е приложимо, информация за размера на частиците, гранулометричния състав и други химико-физични характеристики;

               г)

               когато е приложимо, съществуващите разрешения и оценки;

               д)

               предложените видове употреба в храните и предложените нормални и максимални нива на употреба в категориите, посочени в списъка на Съюза, или в по-конкретен вид продукт, попадащ в тези категории;

               е)

               данните за хранителните източници;

               ж)

               оценката на хранителната експозиция;

               з)

               биологичните и токсикологичните данни.

         2.   Що се отнася до биологичните и токсикологичните данни, посочени в параграф 1, буква з), трябва да са обхванати следните области:

               а)

               изследване за структурно/метаболитно сходство с ароматични вещества в съществуваща оценка на група ароматизанти;

               б)

               генотоксичност;

               в)

               субхронична токсичност, когато е приложимо;

               г)

               токсичност за развиващия се организъм, когато е приложимо;

               д)

               хронична токсичност и данни за канцерогенност, когато е приложимо.

         Член 11
   Изисквани данни за управление на риска от ароматизантите
   Представеното в подкрепа на дадено заявление досие включва следната информация:

               а)

               идентичността на ароматизанта, включително позоваване на съществуващите спецификации;

               б)

               органолептичните свойства на веществото;

               в)

               предложените нормални и максимални нива на употреба в категориите храни или в по-конкретна храна, попадаща в една от тези категории;

               г)

               оценката на експозицията въз основа на нормалното и максималното ниво на употреба, предвидено за отделните засегнати категории или продукти.

         ГЛАВА III

      ПРАВИЛА ЗА ПРОВЕРКА НА ВАЛИДНОСТТА НА ЗАЯВЛЕНИЯТА

   Член 12
   Процедури
   1.   При получаване на заявление Комисията проверява незабавно дали добавката в храните, ензимът в храните или ароматизантът попада в приложното поле на съответния секторен законодателен акт в областта на храните и дали заявлението съдържа всички изисквани елементи съгласно глава II.
   2.   Когато заявлението съдържа всички изисквани елементи съгласно глава II, Комисията изисква от Органа, когато е необходимо, да провери целесъобразността на данните за оценката на риска в съответствие с научните становища относно изискванията за данните за оценка на заявленията за вещества и да изготви, ако е целесъобразно, становище.
   3.   В срок 30 работни дни след получаване на искането на Комисията Органът информира Комисията с писмо относно целесъобразността на данните за оценка на риска. Ако данните са счетени за целесъобразни за оценка на риска, посоченият в член 5, параграф 1 от Регламент (ЕО) № 1331/2008 период на оценяване започва да тече от датата, на която Комисията получи писмото от Органа.
   Въпреки това в съответствие с член 17, параграф 4, втора алинея, буква а) от Регламент (ЕО) № 1332/2008, в случай че се изготвя списъкът на Съюза с ензими в храните, член 5, параграф 1 от Регламент (ЕО) № 1331/2008 не се прилага.
   4.   В случай на заявление за актуализация на списъка на Съюза на добавките в храните, ензимите в храните или ароматизантите Комисията може да поиска допълнителна информация от заявителя, свързана с валидността на заявлението, и да уведоми заявителя относно срока, в който тази информация трябва да бъде предоставена. В случай на заявления, подадени в съответствие с член 17, параграф 2 от Регламент (ЕО) № 1332/2008, Комисията определя този срок заедно със заявителя.
   5.   Дадено заявление се счита за невалидно, когато не попада в приложното поле на съответния секторен законодателен акт в областта на храните, когато не съдържа всички изисквани елементи съгласно глава II или когато Органът смята, че данните за оценка на риска не са целесъобразни. В такъв случай Комисията уведомява заявителя, държавите-членки и Органа, като посочва причините, поради които заявлението се счита за невалидно.
   6.   Чрез дерогация от параграф 5 дадено заявление може да бъде счетено за валидно, дори ако не съдържа всички изисквани елементи съгласно глава II, при условие че заявителят е представил проверяема обосновка за всеки липсващ елемент.
   ГЛАВА IV

      СТАНОВИЩЕ НА ОРГАНА

   Член 13
   Информация, която трябва да бъде включена в становището на Органа
   1.   В становището на Органа се включва следната информация:

               а)

               идентичността и характеристиките на добавките в храните, ензимите в храните или ароматизантите;

               б)

               оценката на биологичните и токсикологичните данни;

               в)

               оценка на хранителната експозиция за европейското население, като се вземат предвид други възможни източници на хранителна експозиция;

               г)

               цялостна оценка на риска, с която се установява, ако е възможно и от значение, ориентировъчна стойност въз основа на здравни критерии и се подчертават съмненията и ограниченията, когато това е от значение;

               д)

               когато хранителната експозиция надвишава основаната на здравни критерии ориентировъчна стойност, посочена в цялостната оценка на риска, се прави подробна оценка на хранителната експозиция на веществото, в която се представя, когато е възможно, приносът към общата експозиция на всяка категория храни или храна, за които употребата е разрешена или е поискано разрешение за нея;

               е)

               заключения.

         2.   В искането си за становище на Органа Комисията може да изисква по-конкретна допълнителна информация.
   ГЛАВА V

      ЗАКЛЮЧИТЕЛНИ РАЗПОРЕДБИ

   Член 14
   Влизане в сила и прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 11 септември 2011 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 март 2011 година.

            За Комисията

            Председател

         José Manuel BARROSO

      (1)  ОВ L 354, 31.12.2008 г., стр. 1.

      (2)  ОВ L 354, 31.12.2008 г., стр. 16.

      (3)  ОВ L 354, 31.12.2008 г., стр. 7.

      (4)  ОВ L 354, 31.12.2008 г., стр. 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  ОВ L 50, 20.2.2004 г., стр. 44.

      (9)  Поредица на ОИСР относно Правила за добра лабораторна практика и мониторинг за съответствие. Номер 1. Правила на ОИСР за добра лабораторна практика (редакция от 1997 г.) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  ОВ L 268, 18.10.2003 г., стр. 1.

      (13)  Насоки на ЕОБХ, изготвени от Експертната група по материали, които влизат в контакт с храни, ензими, аромати и спомагателни средства за обработка, на тема „Досие за ензими в храните“. Бюлетин на ЕОБХ (EFSA Journal) (2009 г.) 1305, стр. 1.

      ПРИЛОЖЕНИЕ

         ОБРАЗЕЦ НА ПРИДРУЖИТЕЛНО ПИСМО КЪМ ЗАЯВЛЕНИЕ ЗА ДОБАВКИ В ХРАНИТЕ

      ЕВРОПЕЙСКА КОМИСИЯ
      Генерална дирекция
      Дирекция
      Отдел
      Дата: …
      Относно: Заявление за разрешение за добавка в храните в съответствие с Регламент (ЕО) № 1331/2008.

                  

                  Заявление за разрешение на нова добавка в храните

                  

                  Заявление за изменение на условията за употреба на вече разрешена добавка в храните

                  

                  Заявление за изменение на спецификациите на вече разрешена добавка в храните

            (Моля, отбележете ясно със знак в едно от полетата.)
      Заявителят(ите) и/или представителят(ите) му(им) в Европейския съюз.
      (наименование, адрес, …)
      …
      …
      …
      подава(т) настоящото заявление с цел актуализация на списъка на ЕС на добавките в храните.
      Наименование на добавката в храните:
      …
      ELINCS или EINECS номер (ако е присвоен)
      № по CAS (ако е приложимо)
      Функционален(ни) клас(ове) на добавките в храните (1):
      (изброяване)
      …
      Категории храни и поискани нива:

                  Категория храни

                  Нормално ниво на употреба

                  Предложено максимално ниво на употреба

            С уважение,
      Подпис: …
      Приложения:

                  

                  Пълно досие

                  

                  Резюме на досието за обществено ползване

                  

                  Подробно резюме на досието

                  

                  Списък на частите от досието, които да бъдат третирани като поверителни

                  

                  Копие на административните данни на заявителя(ите)

         ОБРАЗЕЦ НА ПРИДРУЖИТЕЛНО ПИСМО КЪМ ЗАЯВЛЕНИЕ ЗА ЕНЗИМИ В ХРАНИТЕ

      ЕВРОПЕЙСКА КОМИСИЯ
      Генерална дирекция
      Дирекция
      Отдел
      Дата: …
      Относно: Заявление за разрешение за ензим в храните в съответствие с Регламент (ЕО) № 1331/2008.

                  

                  Заявление за разрешение на нов ензим в храните

                  

                  Заявление за изменение на условията за употреба на вече разрешен ензим в храните

                  

                  Заявление за изменение на спецификациите на вече разрешен ензим в храните

            (Моля, отбележете ясно със знак в едно от полетата.)
      Заявителят(ите) и/или представителят(ите) му(им) в Европейския съюз
      (наименование, адрес, …)
      …
      …
      подава(т) настоящото заявление с цел актуализация на списъка на ЕС на ензимите в храните.
      Наименование на ензима в храните:
      …
      Класификационен номер на ензима, присвоен от Комисията по ензимите на Международния съюз по биохимия и молекулярна биология (IUBMB)
      Изходен материал:
      …
      …

                  Наименование

                  Спецификации

                  Храни

                  Условия за употреба

                  Ограничения за продажбата на ензима в храните на крайния потребител

                  Специално изискване по отношение на етикетирането на храните

            С уважение,
      Подпис: …
      Приложения:

                  

                  Пълно досие

                  

                  Резюме на досието за обществено ползване

                  

                  Подробно резюме на досието

                  

                  Списък на частите от досието, които да бъдат третирани като поверителни

                  

                  Копие на административните данни на заявителя(ите)

         ОБРАЗЕЦ НА ПРИДРУЖИТЕЛНО ПИСМО КЪМ ЗАЯВЛЕНИЕ ЗА АРОМАТИЗАНТИ

      ЕВРОПЕЙСКА КОМИСИЯ
      Генерална дирекция
      Дирекция
      Отдел
      Дата: …
      Относно: Заявление за разрешение за ароматизант в храните в съответствие с Регламент (ЕО) № 1331/2008.

                  

                  Заявление за разрешение на ново ароматично вещество

                  

                  Заявление за разрешение на нов ароматичен препарат

                  

                  Заявление за разрешение на нов ароматичен прекурсор

                  

                  Заявление за разрешение на нов термично преработен ароматизант

                  

                  Заявление за разрешение на нов различен ароматизант

                  

                  Заявление за разрешение на нов изходен материал

                  

                  Заявление за изменение на условията за употреба на вече разрешен ароматизант в храните

                  

                  Заявление за изменение на спецификациите на вече разрешен ароматизант в храните

            (Моля, отбележете ясно със знак в едно от полетата.)
      Заявителят(ите) и/или представителят(ите) му(им) в Европейския съюз
      (наименование, адрес, …)
      …
      …
      подава(т) настоящото заявление с цел актуализация на списъка на ЕС на ароматизантите в храните.
      Наименование на ароматизанта или на изходния материал:
      …
      FL номер, номер по CAS, номер на JECFA, номер на Съвета на Европа (ако са присвоени)
      Органолептични свойства на ароматизанта
      …
      Категории храни и поискани нива:

                  Категория храни

                  Нормално ниво на употреба

                  Предложено максимално ниво на употреба

            С уважение,
      Подпис: …
      Приложения:

                  

                  Пълно досие

                  

                  Резюме на досието за обществено ползване

                  

                  Подробно резюме на досието

                  

                  Списък на частите от досието, които да бъдат третирани като поверителни

                  

                  Копие на административните данни на заявителя(ите)

         (1)  Функционалните класове на добавките в храните в храни и на добавки в храните в добавки в храните и в ензими в храните са изброени в приложение I към Регламент (ЕО) № 1333/2008. Ако добавката не попада в нито един от посочените класове, може да бъдат предложени ново наименование и дефиниция на функционален клас.


title: Регламент за изпълнение (ЕС) № 726/2014 на Комисията от 30 юни 2014 година за изменение на Регламент (ЕО) № 992/95 на Съвета по отношение на нова тарифна квота на Съюза за приготвена херинга с произход от Норвегия

text:
               1.7.2014

               BG

               Официален вестник на Европейския съюз

               L 192/41

         РЕГЛАМЕНТ ЗА ИЗПЪЛНЕНИЕ (ЕС) № 726/2014 НА КОМИСИЯТА
   от 30 юни 2014 година
   за изменение на Регламент (ЕО) № 992/95 на Съвета по отношение на нова тарифна квота на Съюза за приготвена херинга с произход от Норвегия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 992/95 на Съвета от 10 април 1995 г. относно откриване и управление на тарифни квоти на Общността за някои селскостопански и рибни продукти с произход от Норвегия (1), и по-специално член 5, параграф 1, буква б) от него,
   като има предвид, че:

               (1)

               С Решение 2014/343/ЕС на Съвета (2) се одобрява подписването и временното прилагане на допълнителен протокол към Споразумението между Европейската икономическа общност и Кралство Норвегия вследствие на присъединяването на Република Хърватия към Европейския съюз.

               (2)

               Допълнителният протокол предвижда нова тарифна квота за допускане за свободно обращение в Европейския съюз на някои видове приготвена херинга с произход от Норвегия.

               (3)

               Необходимо е да се измени Регламент (ЕО) № 992/95, за да се приложи новата тарифна квота.

               (4)

               Новата тарифна квота следва да се прилага за период от дванадесет месеца. В съответствие с Решение 2014/343/ЕС тя трябва да се прилага от датата на временното прилагане на допълнителния протокол. Следователно настоящият регламент следва да се прилага от същата дата.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 992/95 се добавя следният ред:

                  „09.0859

                  ex 1604 12 91
                  ex 1604 12 99

                  10
                  11
                  19

                  Херинга, овкусена и/или с оцет, в саламура

                  От 1.8.2014 г. до 31.7.2015 г.

                  1 400 тона отцедено нетно тегло

                  0“

   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

   Той се прилага от 1 август 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юни 2014 година.

            За Комисията

            Председател

         José Manuel BARROSO

      (1)  ОВ L 101, 4.5.1995 г., стр. 1.

      (2)  ОВ L 170, 11.6.2014 г., стр. 3.


title: Регламент за изпълнение (ЕС) № 1222/2013 на Комисията от 29 ноември 2013 година относно разрешаването на пропионова киселина, натриев пропионат и амониев пропионат като фуражни добавки за преживни животни, свине и домашни птици  текст от значение за ЕИП

text:
               30.11.2013

               BG

               Официален вестник на Европейския съюз

               L 320/16

         РЕГЛАМЕНТ ЗА ИЗПЪЛНЕНИЕ (ЕС) № 1222/2013 НА КОМИСИЯТА
   от 29 ноември 2013 година
   относно разрешаването на пропионова киселина, натриев пропионат и амониев пропионат като фуражни добавки за преживни животни, свине и домашни птици
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешително за добавките за използване при храненето на животните, както и основанията и процедурите за предоставяне на такова разрешително.

               (2)

               В съответствие с член 7 от Регламент (ЕО) № 1831/2003 бе подадено заявление за получаване на разрешително за пропионова киселина, натриев пропионат и амониев пропионат. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на пропионова киселина, натриев пропионат и амониев пропионат като фуражни добавки за всички животински видове, които следва да бъдат класифицирани в категорията „технологични добавки“, функционална група „добавки за силаж“. Заявлението включва и други видове употреба на същите вещества, за които все още не е взето решение.

               (4)

               Европейският орган за безопасност на храните („Органът“) заключи в становището си от 16 ноември 2011 г. (2), че при предложените условия на употреба пропионовата киселина, натриевият пропионат и амониевият пропионат не оказват неблагоприятно въздействие върху здравето на животните, човешкото здраве или околната среда. Също така бе направено заключението, че веществата подобряват аеробната стабилност на материали, които се силажират лесно. Органът не счита, че са необходими специални изисквания за наблюдение след пускането на пазара. Той също така провери доклада относно методите за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на разглежданите вещества се установи, че са изпълнени условията за разрешителното, определени в член 5 от Регламент (ЕО) № 1831/2003. Поради това използването на посочените вещества следва да бъде разрешено при определените в приложението към настоящия регламент условия.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешават се посочените в приложението вещества, принадлежащи към категорията „технологични добавки“ и функционалната група „добавки за силаж“, като добавки при храненето на животните при спазване на определените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 ноември 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Бюлетин на ЕОБХ, 2011 г. (EFSA Journal 2011); 9(12):2446.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  мг/кг пълноценен фураж със съдържание на влага 12 %

                     Категория: технологични добавки. Функционална група: добавки за силаж

                  1k280

                  —

                  Пропионова киселина

                                 Състав на добавката

                              Пропионова киселина ≥ 99,5 %

                                 Характеристика на активното вещество

                                          Пропионова киселина ≥ 99,5 %

                                          C3H6O2 CAS №: 79-09-4

                                          Нелетливи примеси: ≤ 0,01 % след изсушаване при температура 140 °С до постоянно тегло

                                          Алдехиди ≤ 0,1 %, изразени във формалдехид

                                          Получен чрез химичен синтез

                                 Метод за анализ
                                  (1)

                              Количествено определяне на съдържанието на пропионовата киселина като общо съдържание на пропионова киселина във фуражна добавка, премикс, фуражни продукти: високоефективна течна хроматография с показател на пречупване (HPLC-RI) с йонно изключване

                  Преживни животни

                  —

                  —

                  —

                              1.

                              Едновременната употреба на други органични киселини при максимално разрешени дози е противопоказна.

                              2.

                              Добавката трябва да се използва в материал, който се силажира лесно (2).

                              3.

                              При едновременна употреба с други източници на активното вещество не трябва да се превишава разрешеното максимално съдържание.

                              4.

                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.

                  20 декември 2023 г.

                  Свине

                  —

                  30 000

                  При домашни птици

                  —

                  10 000

                  1k281

                  —

                  Натриев пропионат

                                 Състав на добавката

                              Натриев хлорид ≥ 98,5 %

                                 Характеристика на активното вещество

                                          Натриев пропионат ≥ 98,5 %

                                          C3H5O2Na

                                          CAS №: 137-40-6

                                          Загуба при сушене ≤ 4 %, определена чрез изсушаване в продължение на 2 часа при температура от 105 °C

                                          Неразтворими във вода вещества: ≤ 0,1 %

                                          Получен чрез химичен синтез

                                 Метод за анализ
                                  (1)

                              Количествено определяне на съдържанието на натриевия пропионат във фуражна добавка:

                                          (1)

                                          високоефективна течна хроматография с показател на пречупване (HPLC-RI) с йонно изключване —за определяне на общото съдържание на пропионат; и

                                          (2)

                                          атомноабсорбционна спектрометрия, AAS (EN ISO 6869) — за определяне на общото съдържание на натрий.

                                    Количествено определяне на съдържанието на пропионовата киселина като общо съдържание на пропионова киселина във фуражна добавка, премикс, фуражни продукти: високоефективна течна хроматография с показател на пречупване (HPLC-RI) с йонно изключване

                  Преживни животни

                  —

                  —

                  —

                              1.

                              Едновременната употреба на други органични киселини при максимално разрешени дози е противопоказна.

                              2.

                              Добавката трябва да се използва в материал, който се силажира лесно (2).

                              3.

                              При едновременна употреба с други източници на активното вещество не трябва да се превишава разрешеното максимално съдържание.

                              4.

                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.

                  20 декември 2023 г.

                  Свине

                  —

                  30 000 (3)

                  Домашни птици

                  —

                  10 000 (3)

                  1k284

                  —

                  Амониев пропионат

                                 Състав на добавката

                              Препарат от амониев пропионат ≥ 19,0 %, пропионова киселина ≤ 80,0 % и вода ≤ 30 %

                                 Характеристика на активното вещество

                                          Амониев пропионат: C3H9O2N

                                          CAS №: 17496-08-1

                                          Получен чрез химичен синтез

                                 Метод за анализ
                                  (1)

                              Количествено определяне на съдържанието на амониевия пропионат във фуражна добавка:

                                          (1)

                                          високоефективна течна хроматография с показател на пречупване (HPLC-RI) с йонно изключване —за определяне на общото съдържание на пропионат; и

                                          (2)

                                          титруване със сярна киселина и натриев хидроксид за определяне на съдържанието на амоняк.

                                    Количествено определяне на съдържанието на амониевия пропионат като общо съдържание на пропионова киселина в премикси, фуражи:
                              високоефективна течна хроматография с индекс на рефракция (HPLC-RI) с йонно изключване

                  Преживни животни

                  —

                  —

                  —

                              1.

                              „Едновременната употреба на други органични киселини при максимално разрешени дози е противопоказна.“

                              2.

                              Добавката трябва да се използва в материал, който се силажира лесно (2).

                              3.

                              При едновременна употреба с други източници на активното вещество не трябва да се превишава разрешеното максимално съдържание.

                              4.

                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.

                  20 декември 2023 г.

                  Свине

                  —

                  30 000 (3)

                  При домашни птици

                  —

                  10 000 (3)

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Фуражи, които се силажират лесно: > 3 % разтворими въглехидрати в пресен материал (например цяла царевица, райграс, овсига или каша от захарно цвекло). Регламент (ЕО) № 429/2008 на Комисията (ОВ L 133, 22.5.2008 г., стp. 1).

         (3)  Като пропионова киселина.


title: Регламент за изпълнение (ЕС) 2015/1921 на Комисията от 26 октомври 2015 година за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве

text:
               27.10.2015

               BG

               Официален вестник на Европейския съюз

               L 281/5

         РЕГЛАМЕНТ ЗА ИЗПЪЛНЕНИЕ (ЕС) 2015/1921 НА КОМИСИЯТА
   от 26 октомври 2015 година
   за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
   като има предвид, че:

               (1)

               В приложение III към Регламент (ЕО) № 314/2004 се изброяват лицата и образуванията, за които се отнася замразяването на средства и икономически ресурси съгласно същия регламент.

               (2)

               В Решение 2011/101/ОВППС на Съвета (2) се посочват физическите и юридическите лица, спрямо които следва да се прилагат ограниченията, предвидени в член 5 от същото решение, а Регламент (ЕО) № 314/2004 привежда в действие това решение, доколкото се изискват действия на равнището на Съюза.

               (3)

               На 26 октомври 2015 г. Съветът реши да заличи името на едно починало лице, спрямо което следва да се прилагат ограниченията. Поради това приложение III към Регламент (ЕО) № 314/2004 следва да бъде съответно изменено.

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 314/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2015 година.

            За Комисията,

            от името на председателя,

            началникът на Службата за инструментите в областта на външната политика

      (1)  ОВ L 55, 24.2.2004 г., стр. 1.

      (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).

      ПРИЛОЖЕНИЕ
      В приложение III към Регламент (ЕО) № 314/2004 следното физическо лице се заличава от раздел I „Лица“:
      I.   Лица

         „Amos Bernard MIDZI (Mugenva). Дата на раждане: 4.7.1952 г. Други сведения: а) бивш министър на министър на мините и развитието на минното дело; б) бивш министър на енергетиката и енергийното развитие; в) председател на партията ZANU-PF в Harare; г) бивш член на правителството, свързан с фракцията на ZANU-PF в правителството; д) организира конвой от поддръжници на ZANU-PF и войници, които нападат хора и разрушават къщи през юни 2008 г.; е) свързан с насилието в Epworth, като оказва подкрепа на бази на военизирани отряди през 2008 г. и след това през 2011 г.“